Sag om, hvorvidt fælles forældremyndighed skal ophæves og tillægges Mor alene, samt om der skal fastsættes samvær med Far.
Ret: Retten i Esbjerg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I ESBJERG
DOM

afsagt den 13. december 2021

Sagen er behandlet for lukkede døre.

Sag BS-48727/2020-ESB

Mor
(beskikket advokat Allan Nejbjerg)

mod

Far
(advokat Jeanette Gjørret)

Denne afgørelse er truffet af Dommer.

Sagens baggrund og parternes påstande

Familieretten har modtaget sagen den 11. december 2020.

Sagsøgeren, Mor, har fremsat påstand om, at den fælles foræl-dremyndighed over
Barn, født Dato 2019, ophæves og til-lægges hende alene, samt påstået frifindelse
overfor den af sagsøgte, Far, nedlagte samværspåstand, således der ikke fastsættes
samvær.

Far har påstået frifindelse overfor sagsøgerens påstand om ophævelse af den
fælles forældremyndighed. Han har for så vidt angår samvær fremsat påstand om,
at der træffes en midlertidig afgørelse om 6-8



/

2

overvågede samvær mellem sagsøgte og Barn til belysning af i hvilket omfang,
der fremover skal fastsættes fast samvær.

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen

Sagen har været hovedforhandlet den 7. juli 2021.

I forbindelse med hovedforhandlingen afgav parterne forklaringer.

Børnesagkyndig, Psykolog har den 1. november 2021 afgivet en børnesagkyndig
erklæring i sagen, idet retten i forbindelse med hovedforhand-lingen ønskede en
belysning af Fars personlige egenska-ber (personlighedsdynamik, ressourcer,
relationsdannelse, mentaliseringsevne, tilknytningsstil og konfliktområder) samt
eventuelt psykisk forstyrrelse, alt i re-lation til eventuelt at skulle tage vare på et
mindreårigt barn under samvær.

Det fremgår af erklæringen under den sammenfattende vurdering blandt andet:

”Vedrørende Fars personlighedsdynamik vurderes den at være påvir-ket af hans til
tider ukontrollerbare affektgennembrud og oppositionelle ad-færd, hans nedsatte
evne til realitetstestning og hans vanskeligheder med at for-stå andresadfærd og
hensigter. Det vil således formentlig være svært for ham at indgå i langvarige
relationer uden konflikter. Det er svært at sige noget helt konkret om hans
tilknytningsstil, idet han ikke giver mange informationer om sin baggrund.
Muligvis er han, på baggrund af de oplysninger han har givet særligt i relation til
sin far, noget usikkert tilknyttet.

Far har en meget ujævn kognitiv profil og har i forhold til logisk og ab-strakt
tænkning meget store forståelsesmæssige vanskeligheder. I forhold til
mentaliseringsevne er det ganske vanskeligt for ham at identificere mentale til-
stande hos sig selv og hos andre. Hans evne til at reflektere over mentale til-
stande er stort set fraværende og hans besvarelser bliver mestendels klichépræ-
gede beskrivelser af adfærd.

Henset til Fars kognitive og personlighedsmæssige funktionsniveauer det oplagt
at mistænke en forstyrrelse af hans personlighed og eventuelt en mere alvorlig
sindslidelse hos ham. Disse aspekter bør afdækkes og om muligt behandles inden
det kan tages til overvejelse om et samvær med et barn kan etableres. Som
billedet af ham aktuel tegner sig, er det vanskeligt at se, at han over tid vil kunne
etablere et stabilt, trygt og udviklende samvær med Barn.”



/

3

Parternes advokater er henholdsvis den 26. november 2021 og den 6. december
2021 fremkommet med skriftlige afsluttende bemærkninger i sagen, hvorefter der
har været enighed om, at sagen har kunnet optages til dom.

Forklaringer

Mor har forklaret, at hun er 20 år gammel. Hun går i skole og har et fritidsjob.
Hun vil gerne være bilmekaniker. Hun holder aktuel sommer-ferie. Hun bor i By
1 i en lejlighed sammen med Barn. Barn er blevet 2 år. Hun er en dejlig glad lille
pige, der godt kan lide at lege, snakke, læse, se på dyr og spise. Hun trives i
vuggestuen.

Afhørte har et godt samarbejde med vuggestuen. Afhørte spørger hver dag
vuggestuen, hvordan det er gået med Barn. Afhørte og vuggestuen har løbende
sparring omkring Barn. Der er ingen bekymringer omkring sygdomme for så vidt
angår Barn.

Afhørte har god kontakt med sine forældre og søskende. Hun er sammen med sin
familie hver dag. Barn har et godt forhold til afhørtes familie.

Afhørte og Far lærte hinanden at kende i ca. 2017. Hun husker ikke, hvordan de
lærte hinanden at kende. De blev kærester, men har aldrig boet sammen. De har
aldrig haft fælles adresse. I perioder opholdt Far sig på afhørtes adresse. De blev
muslimsk gift.

Da Barn blev født boede afhørte i By 1 og Far i By 2. Far var on and off hos
afhørte. Efter fødsel kom afhørte på mor barn hjem. Far kom og besøgte dem hver
dag. På hjemmet tog afhørte sig af Barn. Barn blev ammet. Far hjalp lidt til.
Afhørte og Barn var på hjemmet i 3 må-neder. I juli eller august måned 2019
flyttede afhørte og Barn i egen lejlighed. Afhørte og Far var stadig sammen. Far
kom på besøg. Han ar-bejdede fortsat i By 2, men kom nogle gange i
weekenderne. Afhørte husker ikke, hvor ofte. Far kom i perioder. Det var ikke
hver uge. Hun husker det ikke. De havde nogle konflikter og gik fra hinanden og
kom herefter samme igen. De gik endelig fra hinanden umiddelbart før den første
corona-nedluk-ning i marts måned 2020.

Siden ca. marts 2020 har der ikke været samvær mellem Far og Barn. Barn kender
ikke Far. Far har set Barn nogle gange, når han har opsøgt afhørte. Afhørte kan
ikke huske, hvor mange gange, det drejer sig om. Afhørte husker ikke, hvornår
Far sidst har set Barn. Det er måne-der siden. Hun husker heller ikke, hvor det var
og hvor længe. Afhørte har væ-ret til stede, når Far har set Barn. Det har ikke
været aftalte samvær. Det har været tilfældigt, når Far har set Barn. Det har f.eks.
været i af-



/

4

hørtes opgang, fordi Far har holdt øje med afhørte og opsøgt afhørte. Far og hans
bror, er blandt andet kommet. Det har ikke været aftalte samvær. Afhørte og Far
har ingen kontakt. Far kommer f.eks kl. 22.00 om aftenen og ringer på afhørtes
dør. Afhørte ved ikke, hvad han vil. Afhørte lytter ikke til, hvad Far siger. Hun
ved ikke, om han kommer, fordi han vil se Barn. Det er tit, at han kommer forbi i
weekender. Fars forældre bor i nærheden af afhørte. Far kommer på besøg hos
dem. Far har ikke længere mulighed for at kontakte afhørte pr. mail eller på
sociale medier. Hun har blokeret ham. Hun er utryg ved kontakten, herunder på
grund af den seneste underretning fra By 2. Hun har 2 gange anmeldt Far for
vold, men der har ikke kørt sager herom. Hun løber væk og går ind i sin lejlighed,
når Far kommer. Hun har senest set Far i mandags og i den forgange weekend,
hvor han kom til hendes dør og ringede på. Barn var ikke hos afhørte. Hun sover
hos afhørtes forældre i weekenderne, når afhørte arbejder. Barn bliver utryg og
gemmer sig og vil kramme med af-hørte, når Far ringer på. I januar 2021 var
afhørte på krisecenter i 3 el-ler 4 uger, fordi Far den 30. eller den 31. december
2020 fulgte efter af-hørte på vej til Virksomhed. Afhørte sagde til Far, at de ikke
havde no-get at tale om. Afhørte ringede til politiet. På vej hjem ventede Far på
afhørte i mørket. Han tog afhørtes telefon og løb med den. Afhørte ringede til
politiet, men de havde ingen beviser. Afhørte ringede endvidere til en bekendt og
blev enige om, at afhørte og Barn var nødt til at komme væk et stykke tid. Afhørte
tog på krisecenter. Afhørte tog tilbage til sin lejlighed efter 3 – 4 uger. Afhørte
tænkte, at hun var nødt til at tage hjem og få en hverdag igen sammen med Barn.

Afhørte ønsker ikke, at Far skal have samvær med Barn. Afhørte vil ikke være
tryg ved det. Far truer hele kommunen, vuggestuen, afhørte og afhørtes familie.
Afhørte kan ikke være tryg ved det. Afhørte er bekymret for, om Far vil gøre Barn
noget. Hun tænker, at Far ikke kan give Barn den nødvendige omsorg.

Afhørte ønsker, at den fælles forældremyndighed skal ophæves. Afhørtes fami-lie
går i kirke og tager nogle gange Barn med. De er kristne. Afhørte har ingen
religion. Afhørte kan lære Barn flere religioner. Afhørte og Far har ikke skændtes
om religion. En eventuel region må vente på, hvad Barn vælger. Barn har et pas,
men det gælder ikke længere. Det er udløbet for 2 – 3 måneder siden. Afhørte har
ikke spurgt Far, om han vil skrive under på, at Barn kan få et nyt pas. Hun ved
ikke, om Far vil skrive under. Det skal være meget alvorligt, hvis afhørte skal
kontakte Far. Hun gider ikke have kontakt med ham.

Kommunen kommer hos afhørte 2 gange om ugen. De er ikke bekymret, så vidt
afhørte ved.



/

5

Afhørte har anmeldt Far for vold 2 gange samt for chikane. I den for-gange
weekend kl. 01.00, hvor afhørte skulle til vagtlægen, fulgte Far efter afhørte. Da
afhørte kom tilbage til sin bil, havde der været indbrud i bilen. Nogle sedler var
blevet brændt af i bilen og hendes dæk var blevet punkteret. Afhørte mistænker
Far for at have gjort det. Der er ikke nogen af de anmeldelser som afhørte har
foretaget til politiet, som indtil videre er blevet til noget. Efter episoden i
weekenden ringede afhørte til sin veninde og fortalte om det passerede. Afhørte
ved ikke, om hendes veninde efterfølgende har skrevet til Far.

Barn er i vuggestue fra mandag til fredag. I weekenderne passer afhørtes foræl-
dre ofte Barn. Afhørte henter Barn om lørdagen, hvorefter hun og Barn har
søndagen sammen alene. Afhørte arbejder om aftenen onsdag, fredag og lør-dag.

Far ville gerne give Barn en cykel til hendes fødselsdag, Afhørte har afvist dette.
Barn skal ikke have noget fra Far. Han skal heller ikke kontakte afhørtes familie.
Afhørte smed cyklen hjemme hos afhørtes forældre. Hun smed den ikke ud.

Afhørte ønsker på ingen måde, at Far skal have kontakt med Barn.

Afhørte ved ikke, om Far har deltaget i møder i vuggestuen.

Afhørte vil have forældremyndigheden alene. Far tænker ikke over de ting, han
gør. Afhørte har beskyttet Barn, således hun indtil videre ikke har traumer over
Fars henvendelser. Afhørte skal bruge forældremyndig-heden alene til at holde sig
selv og Barn langt væk fra Far. Når Far har efterspurgt kontakt med Barn, har
afhørte henvist ham til at tage kontakt til kommunen eller retten.

Vedrørende et eventuelt overvåget samvær, vil afhørte ikke medvirke hertil. Hun
stoler ikke på Far, herunder hvad han vil gøre ved Barn.

Far har forklaret, at han er 32 år. Han bor alene i en lej-lighed på 70 m2 i Bydel i
By 2. Han arbejder fuld tid som Stilling. Han underviser i Fag. Han har være
Stilling i 8 år.

Han er oprindelig muslim, men praktiserer det ikke. Han lever et normalt liv.

Han ved ikke meget om, hvordan Barn har det og hvordan hun trives. Han har
ikke set hende i lang tid.



/

6

Den 30. juni 2021 var han til møde med Barns vuggestuen. Områdelederen var til
stede. Han fik en god snak med vuggestuen, herunder information om Barns
udvikling. Barn er i god udvikling. Hun er lidt langsom sprogligt, men det kan der
arbejdes på. Han savner Barn helt vildt.

Afhørte har været bekymret for Barn. Han er bekymret for, om Mor kan va-retage
Barns behov. Han synes, at det er bekymrende, at han ikke må se Barn. Han synes
også, at det er bekymrende, at Mor lader sine forældre passe Barn i det omfang,
han har indtryk af.

Han har ikke udøvet vold mod Mor. Han har engang ødelagt Mors tele-fon. Han
erstattede den efterfølgende. Han har råbt af Mor, fordi Mor ikke har villet svare
ham omkring, hvordan Barn har det. Han har set Barn spontant, hvor han har
opsøgt Mor og Barn på gaden i nærheden af deres hjem. Afhørtes forældre bor tæt
på Mor. Han har spurgt ind til Barn, men han får et koldt svar. Han råber og
skriger ikke af Mor. Det er foregået stille og roligt. Han vil gerne være den
voksne og tale til Mors fornuft. Han har 1 gang ringet på Mors dør for at aflevere
en fødselsdagsgave i form af en cykel til Mor. Da der ikke var nogen respons,
afleverede han cyklen på Mors forældres adresse. Vuggestuen havde nævnte, at
Barn ikke var hurtig i hendes motoriske udvikling og afhørte tænkte, at han med
en cykel kunne bidrage til, at Barn kan udvikle sig. Det var ment som en gave til
deres fælles datter. Mor satte imidlertid cyklen til side og smed den ud. Mor skrev
til afhørte, at hun havde smidt cyklen i skraldespanden. Afhørte blev ked af det.
Han blev også sur og frustreret. Han afleverede ikke gaven for at snakke med
hverken Barn eller hendes forældre.

I den tid, der er gået, har afhørte prøvet at kontakte Mor om, hvorvidt de kan
finde en ordning, så han kan se Barn. Mor vil ikke medvirke til noget. Han har
opgivet troen på, at de selv kan finde en løsning.

Det er korrekt, at han tidligere har oprettet 3 profiler for at komme i kontakt med
Mor. Mor havde blokeret ham på alle sociale medier.

I afhørtes daglighed ser han børn blive hentet af deres forældre. Det minder ham
dagligt om hans egen situation. Han vil også gerne se sin datter og være en del af
hendes liv. Han savner Barn utrolig meget. Han vil bare gerne have en normal
forældredialog med Mor om Barn. Han er villig til at samarbejde, herunder
indordne sig på krav som kommunen, politiet eller andre myndighe-der måtte
stille. Han ønsker Barn det bedste. Han vil gerne samarbejde med Mor om Barn
på en ordentlig måde.

Mor har skrevet til ham via en profil, at han ikke er Barns far. På den bag-grund
ringede han til Klinisk genetisk afdeling på AUH for at spørge, hvad en



/

7

genetisk test koster. Vejledt om, at han ikke er forpligtet til at udtale sig, hvis han
risikerer at pådrage sig selv straf, forklarede Far, at han ikke har kendskab til det,
der ifølge underretningen i øvrigt skulle være sagt.

Han er også indstillet på overvåget samvær. Han er villig til at samarbejde og gøre
alt for at få en relation til Barn. Det har han været hele vejen, men der har ikke
været noget samarbejde fra Mors side. Han vil gerne starte på en frisk. Mor
provokerer afhørte, herunder ved at få sine veninder til at skrive til ham. Trods
den situation, han står i, prøver han at få sin hverdag til at fungere.

Afhørte har ikke fulgt efter Mor i den forgange weekend eller skadet hendes bil.
Han fik kendskab til episoden via en besked, han modtog fra Mors ve-ninde.
Afhørte var hos sine forældre i den forgange weekend. Han har sommer-ferie.

Afhørte har hørt fra politiet vedrørende voldsepisoder, som Mor har an-meldt ham
for. Alle forhold er frafaldet. Han er ikke en voldelig person. Han vil ikke kunne
arbejde som Stilling, hvis han var voldelig. Han er ikke tidligere straffet og har
aldrig været i en retssal før i dag.

Afhørte har ikke hørt noget fra politiet omkring anmeldelser for chikane.

Han vil gerne skrive under på, at Barn får et nyt pas. Han vil gerne samarbejde,
herunder også om andre ting, som drejer sig om Barn, hvis Mor vil være tro-
værdig overfor ham. Mor har aldrig forelagt ham spørgsmål omkring Barn, hvor
de har skulle samarbejde til Barns bedste.

Han havde et godt møde med vuggestuen forleden dag, herunder omkring Barns
identitetsudvikling. Han vil gerne deltage i møder i vuggestuen. Institutio-nen har
meddelt, at de ikke kan medvirke til samvær, medmindre retten be-stemmer det.

Han savner Barn utrolig meget.

Da Barn blev født, pendlede han frem og tilbage. Han har boet i By 2 i 3 – 4 år.
Når han er i By 1, bor han hos sin familie. Han kommer til By 1, når han har
mulighed for det. Hans mor laver god mad.

Han har ikke fulgt efter Mor i den forgange weekend. Han har heller ikke bedt
andre om at følge efter hende.

Han har ikke verserende sager hos politiet.



/

8

Afhørtes møde i vuggestuen i sidste uge, var afhørtes første møde med vugge-
stuen. Mor havde bedt om separate møder.

Afhørte har været frustreret over, at han ikke har kunnet hente Barn i vugge-
stuen. Fadergruppen sagde, at han godt kunne hente hende, når der er fælles
forældremyndighed, men vuggestuen bad ham om at gå. Det er rigtigt, at han blev
irriteret og gik. Afhørte ville bare gerne se Barn. Vuggestuen havde aldrig set
afhørte. Han ville bare gerne vise, at han også er der for Barn. Han er ikke senere
mødt op i vuggestuen.

Afhørtes nuværende kontakt til vuggestuen, går gennem områdelederen af
vuggestuen.

Det er forskelligt, hvor tit han støder på Mor på parkeringspladsen ved hen-des
bolig. Det er ikke hver weekend. Han så Mor inde i byen i By 1 for no-get tid
siden, men han tog ikke kontakt med hende.

Han har et par gange ringet på dørklokken hos Mor for at spørge til Barn. Han kan
ikke komme ind i opgangen. Han har et stort savn til sin datter. Han vil ikke noget
ondt. Det er ikke hans hensigt. Politiet har kontaktet afhørte herom. Det er
påstand mod påstand.

Politiet chikanerer afhørte. Afhørte er blevet stoppet af politiet i By 2 flere gange
og har en enkelt gang også fået erstatning herfor. Han siger til politiet, at de kan
slå op og se, hvad han laver. Han har en helt almindelig hverdag.

Han ved ikke, hvorfor Klinisk Genetisk Afdeling på AUH skriver, som de gør.
Han har ikke råbt i telefonen. Han spurgte kun ind til prisen på en genetisk un-
dersøgelse. Han har aldrig sagt, at han ønsker Mor død.

Han medgiver, at han i frustration har talt velformuleret i en høj tone til offent-
lige myndigheder. Han har lært at beherske sig og have selvkontrol. Han har
været frustreret, herunder over udsættelserne af retsmødet. Han har endnu ikke set
sin datter gå.

Han har aldrig haft kontakt til det psykiatriske system.

Han oplever ikke, at han er aggressiv eller truende overfor offentlige myndig-
heder. Han har ikke sagt, at han vil kneppe alle kommunedamer. Han er selv
offentlig ansat.

Der er ikke lavet en forældrekompetenceundersøgelse af ham.

…………



/

9

Parternes anbringender fremgår af deres afsluttende skriftlige bemærkninger, som
er uploaded på sagen.

Familierettens begrundelse og resultat

Efter det fremkomne, herunder den sammenfattende vurdering i den børnesag-
kyndige erklæring, sammenholdt med Fars ageren og udtalelser til offentlige
myndigheder, som retten lægger til grund har fundet sted, jf. bilagsmateriale i
sagen, finder retten, at der er påvist konkrete holde-punkter for at antage, at
forældrene ikke vil kunne samarbejde om Barns forhold til hendes bedste, og at
det er bedst for hende, at den fælles for-ældremyndighed ophæves og tillægges
hendes mor, Mor alene, jf. forældreansvarslovens § 11, 2. pkt., jf. § 4.

Af de samme grunde er der ikke grundlag for at fastsætte samvær, herunder heller
ikke overvåget samvær, jf. forældreansvarslovens § 19 og § 21.

THI KENDES FOR RET:

Den fælles forældremyndighed over Barn, født Dato 2019, ophæves, og tillægges
sagsøgeren, Mor, alene.

Sagsøgeren frifindes over for sagsøgte, Fars påstand om fastsættelse af samvær,
og der fastsættes således ikke samvær mellem ham og Barn.

Ingen af parterne skal betale sagsomkostninger til den anden part eller til
statskassen.



/

 




/